nærstaaende Arter er udelukket. Jeg har været saa heldig at 
kunne det for Larverne af Asterias rubens', Ophioglypha texturata's 
og Echinus miliaris' Vedkommende (i Limfjorden). Endvidere har 
jeg haft et betydeligt Materiale af Ophiopluteus compressus og af 
Larven til Ophiopholis aculeata(?). De Larver, der har et Skelet, 
byder i denne Henseende langt mindre Vanskelighed end de, der 
intet Skelet har; særlig gælder det Asteridelarverne, der tildels 
kan forandre Form i høj Grad, og hvis yngre Individer kan afvige 
saa betydeligt fra de ældre, at man let kunde opfatte dem som 
forskellige Arter (— de med Brachiolaria-Stadium). 
Kun nødig er jeg skredet til at opstille ny Arter alene efter 
foreliggende Afbildninger. Men det var nødvendigt, og det af 
den Grund, at en skarp Adskillelse af Arterne er den første Be- 
tingelse for Studiet af Udbredningen. For Plankton-Studiet gælder 
det samme. Her er det afgjort bedre at adskille for mange end 
for faa Arter. I Grunden har det jo ogsaa stor Interesse at kende 
Varieteternes Udbredning, saa det vilde kun være nyttigt, om ogsaa 
disse blev studerede hver for sig. Om derimod forskellige Arter 
bliver blandede sammen til én, bliver Iagttagelserne over denne 
»Arts" Udbredning temmelig værdiløse. Hver Art maa studeres 
for sig selv. Ud fra disse Betragtninger har jeg ment hellere at 
maatte udsætte mig for den Bebrejdelse at have opstillet for 
mange Arter end for'at have slaaet forskellige Arter sammen til 
én. Forhaabentlig har jeg nogenlunde truffet det rette. 
2. Larvernes Navne. 
I Henseende til Benævnelsen er Echinoderm- 
larverne hidtil blevne behandlet ganske regelløst. 
Kun enkelte er blevne benævnede efter Binominal-Principet, f. Fx. 
Bipinnaria asterigera, Auricularia nudibranchiata ; de fleste er be- 
nævnt noget lignende som: Bipinnaria fra Marseille, den brune 
Ophiurlarve fra Triest —. eller de har slet intet Navn faaet. 
Som Undskyldning derfor gælder, at de jo netop er Larver og 
altsaa egentlig skulde kaldes som de voxne. Men da de optræder 
